Ilveste valduste suurusega on segadus, sest territooriumi suurus kõigub sõltuvalt kohalikest asjaoludest ja konkreetsete loomade võimetest. Kajastades sama projekti ja isegi samu loomi eri aastail, avaldatakse Šveitsis väga erinevaid numbreid, millest teiste riikide tegelased vahel kinni haaravad, jagavad nendega oma riigi pindala ja oletavad, palju ilveseid nende maal olema peaks. Alpides määrati vahemikus 1983-87 isaste alade suuruseks 275-450 ja emastel 130-195 km2, 1988.-98. a isastel 235-280 ja emastel 70-245 km2 ning juba vahemikus 1999-2000 olid isastel 90-760 ja emastel 60-480 km2 suurused valdused. Juhtus ka nii, et emase ala oli 45 ja isase oma 1860 km2, noorel emasel aga 5 km2. Reintroduktsiooni alguses oli Juuras ja Vogeesides ilveste alade suurus tohutu, aga juba 1998. aastal mõõdeti Juuras isastel 75-280 km2 ja emastel 45-210 km2.